b'\n_START_ARTICLE_\nEesti Demokraatlik Blokk\n_START_PARAGRAPH_\nEesti Demokraatlik Blokk oli Eesti parempoolsete ja tsentristlike rahvuslike parteide saadikukandidaatide \xc3\xbchisnimekiri 1917. aasta novembri \xc3\x9clevenemaalise Asutava Kogu Eestimaa valimisringkonna ning 1918. aasta veebruari (vkj jaanuari) Eesti Asutava Kogu valimisteks. \xc3\x9clevenemaalise Asutava Kogu valimisteks moodustasid liidu Eesti Demokraatlik Erakond ja Eesti Maarahva Liit, Eesti Asutava Kogu valimisteks \xc3\xbchines nendega ka Eesti Radikaaldemokraatlik Erakond._NEWLINE_\xc3\x9clevenemaalise Asutava Kogu valimistel sai nimekiri 22,6% ringkonnas antud h\xc3\xa4\xc3\xa4ltest ja 2 saadikukohta (Jaan T\xc3\xb5nisson ja Jaan Poska). Eesti Demokraatliku Bloki toetajaskond asus peamiselt L\xc3\xb5una-Eestis, nii saadi n\xc3\xa4iteks Tartu linnas 53,4%, aga Harjumaal vaid 6,6% h\xc3\xa4\xc3\xa4ltest. Eesti Asutava Kogu osaliselt toimunud valimistel saadi 23,2% h\xc3\xa4\xc3\xa4ltest.'